wannaphong/clean_thaiwikipedia huggingface dataset:
# สมการชเรอดิงเงอร์
ในวิชากลศาสตร์ควอนตัม สมการชเรอดิงเงอร์ เป็นสมการทางคณิตศาสตร์ที่ใช้อธิบายระบบทางฟิสิกส์ ที่เป็นผลจากปรากฏการณ์ควอนตัม เช่น ทวิภาคของคลื่นและอนุภาค สมการชเรอดิงเงอร์เป็นสมการที่สำคัญในการศึกษาระบบทางกลศาสตร์ควอนตัม ซึ่งแอร์วีน ชเรอดิงเงอร์ นักฟิสิกส์ชาวออสเตรีย ได้ค้นพบ "สมการชเรอดิงเงอร์" ในปี พ.ศ. 2468 และถูกตีพิมพ์ในปีต่อมา จากการค้นพบสมการชเรอดิงเงอร์ ทำให้ชเรอดิงเงอร์ได้รับรางวัลโนเบล สาขาฟิสิกส์ ในปี พ.ศ. 2476 สมการนี้เป็นสมการเชิงอนุพันธ์ย่อยหรือที่รู้จักกันว่าสมการคลื่น โดยสามารถแก้สมการชเรอดิงเงอร์เพื่อหาพฤติกรรมการเคลื่อนที่ของคลื่นได้

ในกลศาสตร์ดั้งเดิม กฎการเคลื่อนที่ของนิวตันโดยเฉพาะกฎข้อที่สอง จะสามารถอธิบายการเคลื่อนที่ของอนุภาคโดยแสดงให้เห็นถึงตำแหน่ง ความเร็ว และความเร่งของอนุภาคที่เปลี่ยนแปลงตามเวลา โดยใช้สมการการเคลื่อนที่ในการทำนายการเคลื่อนที่ของอนุภาคในระบบ แต่ในกลศาสตร์ควอนตัม พฤติกรรมของอนุภาคจะถูกอธิบายโดยฟังก์ชันคลื่น ดังนั้นเราจึงสามารถแก้สมการชเรอดิงเงอร์เพื่อหาผลเฉลยออกมาเป็นฟังก์ชันคลื่น โดยสมการชเรอดิงเงอร์นี้เป็นการอธิบายธรรมชาติในระดับจุลภาคจิรศักดิ์ วงศ์เอกบุตร. (2557). กลศาสตร์ควอนตัมเบื้องต้น. มหาวิทยาลัยเกษตรศาสตร์

สมการชเรอดิงเงอร์แบ่งออกได้เป็นสมการชเรอดิงเงอร์ที่ขึ้นกับเวลา  และสมการชเรอดิงเงอร์ที่ไม่ขึ้นกับเวลา

 สมการ 

 สมการชเรอดิงเงอร์ที่ขึ้นกับเวลา 

โดยที่

 คือ หน่วยจินตภาพ

 คือ ค่าคงตัวของพลังค์แบบลดค่า

สัญลักษณ์  แสดงถึง อนุพันธ์ย่อยเทียบกับเวลา 

 (อักษรกรีกพไซ) คือ ฟังก์ชันคลื่นในระบบควอนตัม

 และ  คือ เวกเตอร์บอกตำแหน่งและเวลาตามลำดับ

 คือ ตัวดำเนินการฮามิลโทเนียน

 สมการชเรอดิงเงอร์ที่ไม่ขึ้นกับเวลา 

สมการนี้เป็นการเขียนให้อยู่ในรูปตัวดำเนินการฮามิลโทเนียน ซึ่งจะเรียกสมการนี้ว่าสมการEigenvalue ที่มีค่าคงตัว  เป็น Eigenvalue และมี  เป็น Eigen function

ซึ่งสมการชเรอดิงเงอร์จะใช้ในการแก้ปัญหาการเคลื่อนที่ของอนุภาคในศักย์แบบ 1 มิติ เช่น ศักย์แบบขั้นบันได กำแพงศักย์ บ่อศักย์แบบอนันต์ บ่อศักย์แบบลึกจำกัด เป็นต้น ซึ่งจะพบว่ามีบางส่วนที่แตกต่างจากการใช้วิธีการทางกลศาสตร์ดั้งเดิมแก้ปัญหาอย่างชัดเจน

 สมการชเรอดิงเงอร์ของอะตอมไฮโดรเจน 
ผลเฉลยของสมการชโรดิงเจอร์ ออร์บิทัลของอะตอมคล้ายไฮโดรเจนเป็นไอเกนฟังก์ชันของตัวดำเนินการโมเมนตัมเชิงมุมของอิเล็กตรอน 1 ตัว ในแกน z (Lz) ออบิทัลของอะตอมคล้ายไฮโดรเจน(hydrogen-like atom) สามารถหาได้จากเลขควอนตัมหลัก n เลขควอนตัมโมเมนตัมเชิงมุม l และเลขควอนตัมแม่เหล็ก m พลังงานเฉพาะของอะตอมมีค่าขึ้นกับค่า n เท่านั้น เราจึงต้องบวกเลขควอนตัมการหมุน ms = ±½ สำหรับในออร์บิทัลที่มีระดับพลังงานเท่ากันของอะตอมคล้ายไฮโดรเจน ค่า n, l, m and s  จะมีค่าเฉพาะที่เปลี่ยนไปตามระดับพลังงาน

การวิเคราะห์สมการชโรดิงเจอร์ของอะตอมที่มีอิเล็กตรอนมากกว่าหนึ่งตัวนั้นเป็นไปได้ยาก เนื่องจากมีแรงคูลอมบ์ระหว่างอิเล็กตรอนเข้ามาเกี่ยวข้องกับการคำนวณ เราจึงต้องใช้วิธีเชิงตัวเลข (Numerical method) มาช่วยคำนวณ เพื่อหาฟังก์ชันคลื่นหรือสมบัติทางควอนตัมอื่น ๆ ดังนั้นเราจึงใช้แบบจำลองของอะตอมคล้ายไฮโดรเจนในการแก้ปัญหา

จากกฎของคูลอมบ์ ศักย์ไฟฟ้าเป็นดังสมการ

เมื่อ
 ε0 คือ ค่าสภาพยอมของสุญญากาศ
 Z คือ เลขอะตอม (จำนวนโปรตอนในนิวเคลียส)
 e คือ ประจุของอิเล็กตรอน
 r คือ ระยะห่างระหว่างอิเล็กตรอนและนิวเคลียส

ดังนั้นจะได้สมการคลื่น (ในพิกัดทรงกลม) เป็น

โดย  คือ ฮาร์มอนิกส์ทรงกลม

จะได้สมการชเรอดิงเงอร์

โดย  คือ มวลลดทอน
# ฟาตูมาโนงี
ฟาตูมาโนงี  เป็นเกาะหนึ่งของประเทศตองงา ตั้งอยู่ทางตอนกลางของกลุ่มเกาะฮาอะไป และอยู่ทางตะวันออกเฉียงเหนือของเมืองหลวงนูกูอาโลฟา
# การแผ่รังสีของวัตถุดำ
การแผ่รังสีของวัตถุดำ  คือ การแผ่รังสีแม่เหล็กไฟฟ้าของวัตถุในสภาวะสมดุลทางอุณหพลศาสตร์เมื่อเทียบกับสิ่งแวดล้อม ซึ่งวัตถุหรืออนุภาคใดๆ ที่มีอุณหภูมิสูงกว่าอุณหภูมิศูนย์สัมบูรณ์จะมีการแผ่รังสีความร้อนออกมาเสมอโดยปริมาณการแผ่รังสีของวัตถุนั้นจะมีสเปกตรัมและความเข้มที่มีค่าเฉพาะตัวที่มีความสัมพันธ์โดยตรงขึ้นอยู่กับอุณหภูมิของวัตถุนั้น เราสามารถอนุมานวัตถุต่างๆ ที่มีการแผ่รังสีออกมาได้ด้วยตัวเองว่าเป็นวัตถุดำซึ่งโดยส่วนใหญ่ที่อุณหภูมิห้องการแผ่รังสีของวัตถุที่แผ่ออกมานั้นจะอยู่ในช่วงความยาวคลื่นของรังสีอินฟราเรดที่มีความเข้มต่ำทำให้ดวงตาของมนุษย์ที่ไวต่อการรับรู้สีขาวและสีดำเมื่ออยู่ในภาวะที่มีความเข้มแสงต่ำมองเห็นวัตถุที่แผ่รังสีในลักษณะนี้ออกมาเป็นสีดำ นอกจากนี้เมื่อวัตถุมีอุณหภูมิสูงขึ้นการแผ่รังสีของวัตถุก็จะปรากฏในช่วงความยาวคลื่นที่เข้าใกล้ช่วงวิสิเบิลอีกด้วยhttp://www.electron.rmutphysics.com/science-news/index.php?option=com_content&task=view&id=767&Itemid=4

 การอธิบายสเปกตรัมของการแผ่รังสีของวัตถุดำhttp://plcsanook.com/?p=633http://www.rmutphysics.com/charud/virtualexperiment/virtual3/blackbody/index2.html 
การแผ่รังสีของวัตถุดำเป็นการแผ่รังสีที่มีลักษณะเฉพาะตัวซึ่งความถี่ของสเปกตรัมนั้นขึ้นอยู่กับอุณหภูมิของวัตถุซึ่งสามารถอธิบายได้จาก Planck spectrum หรือ กฎของพลังค์ สเปกตรัมที่ตำแหน่งจุดสูงสุดจะมีความถี่เฉพาะตัวโดยจะเปลี่ยนเป็นค่าความถี่สูงสุดตามการเพิ่มขึ้นของอุณหภูมิ

เนื่องจากทฤษฎีฟิสิกส์แบบเดิมไม่สามารถอธิบายการแผ่รังสีของวัตถุที่เกิดขึ้นได้ ต่อมาในปี ค.ศ. 1900 นักฟิสิกส์ชาวเยอรมันที่ชื่อว่า มัคส์ พลังค์ ได้นำเสนอได้นำเสนอทฤษฎีที่ใช้อธิบายการแผ่รังสีของวัตถุดำที่เกิดขึ้นในการทดลอง โดยได้นำเสนอแนวคิดว่า รังสีที่แผ่ออกมาจากวัตถุดำเกิดจากการที่อนุภาคในวัตถุนั้นสั่นด้วยความถี่ที่ขึ้นอยู่กับพลังงานของวัตถุ โดยพลังงานที่เกิดจากการสั่นจะมีค่าไม่ต่อเนื่องแต่จะเป็นจำนวนเต็มเท่าของความถี่มูลฐานเช่นเดียวกับคลื่นนิ่งที่เกิดจากการสั่นในเชือก ซึ่งสมการที่ใช้อธิบายแนวคิดของพลังค์มีใจความว่า
thumb|Planck in 1918, the year he received the Nobel Prize in Physics for his work on quantum theory
 
โดยที่
  คือพลังงานของการแผ่รังสีของวัตถุ
  คือจำนวนเต็มบวกใดๆ เรียกว่า เลขควอนตัม
  คือค่าคงที่ของพลังค์ (มีค่าเท่ากับ )
  คือความถี่ของคลื่นแสง
ทำให้ภายหลังมีนักวิทยาศาสต์ท่านอื่นนำแนวคิดจากทฤษฎีที่พลังค์นำเสนอไปใช้อธิบายปรากฏการณ์อื่นๆ ในระดับอนุภาคได้ เช่นการอธิบายปรากฏการณ์โฟโตอิเล็กทริก การกระเจิงคอมตันป์ เรียกได้ว่า มัคส์ พลังค์ ถือเป็นบิดาของวิชาควอนตัมที่ให้กำเนิดวิชาควอนตัมที่ใช้ในการศึกษาปรากฏการณ์ในระดับอนุภาคที่เป็นอยู่ในปัจจุบันนั่นเอง
# แวนโคมัยซิน
แวนโคมัยซิน (Vancomycin) เป็นยาปฏิชีวนะ สำหรับรักษาการติดเชื้อจากแบคทีเรีย อาทิ การติดเชื้อบนผิวหนัง, ในกระแสเลือด, ในกระดูก, ในข้อต่อ ตลอดจนเยื่อบุหัวใจอักเสบ และเยื่อหุ้มสมองอักเสบจากแบคทีเรีย จำเป็นต้องวัดความดันโลหิตก่อนเพื่อคำนวณปริมาณยาที่จะจ่าย สามารถรับยานี้ได้โดยทั้งวิธีฉีดเข้าหลอดเลือดดำและวิธีรับประทาน แต่แบบรับประทานออกฤทธิช้าทำไม่เป็นที่นิยมมากนัก

ผลข้างเคียงทั่วไปได้แก่ ปวดในบริเวณที่ติดเชื้อและมีอาการภูมิแพ้ ในบางครั้งอาจมีอาการได้ยินไม่ชัด, ความดันโลหิตต่ำ หรือการกดตัวในไขกระดูก ไม่เป็นที่แน่ชัดว่ายาชนิดนี้เหมาะสมต่อสตรีมีครรภ์หรือไม่ แต่ยังไม่มีประวัติการส่งทางลบต่อทารก  สตรีให้นมบุตรสามารถใช้ยาชนิดนี้ได้อย่างปลอดภัย ยาแวนโคมัยซินเป็นยาปฏิชีวนะประเภทไกลโคเปปไทด์ ทำงานโดยไปขัดขวางการสร้างตัวของผนังเซลล์

แวนโคมัยซินถูกจำหน่ายครั้งแรกในปี ค.ศ. 1954 ปัจจุบันได้รับการขึ้นทะเบียนเป็นยาหลักขององค์การอนามัยโลก เป็นยาที่มีความปลอดภัยและมีประสิทธิผลสูง ปัจจุบันถูกจำหน่ายเป็นยาสามัญ
อ้างอิง
# รอเบิร์ต สน็อดกราสส์
รอเบิร์ต สน็อดกราสส์ (เกิด 7 กันยายน ค.ศ. 1987) เป็นนักฟุตบอลชาวสกอตแลนด์ ปัจจุบันเล่นในตำแหน่งปีกให้กับลูตันทาวน์และทีมชาติสกอตแลนด์
 
 อ้างอิง
# เปโดร โอเบียง
เปโดร อึมบา โอเบียง อาโบโม (เกิด 27 มีนาคม ค.ศ. 1992) เป็นนักฟุตบอลชาวอิเควทอเรียลกินี เกิดที่สเปน ปัจจุบันเล่นในตำแหน่งกองกลางให้กับซัสซูโอโล และทีมชาติอิเควทอเรียลกินี
# กฎหมายเนือร์นแบร์ค
กฎหมายเนือร์นแบร์ค  เป็นกฎหมายการต่อต้านยิวในนาซีเยอรมนี ซึ่งเสนอต่อไรชส์ทาค เมื่อวันที่ 15 กันยายน ค.ศ. 1935 ในคราวประชุมสมัยวิสามัญ ณ การชุมนุมเนือร์นแบร์คประจำปีของพรรคนาซี ประกอบด้วยกฎหมายสองฉบับ คือ กฎหมายเพื่อคุ้มครองสายเลือดเยอรมันและเกียรติภูมิเยอรมัน โดยห้ามชาวเยอรมันสมรสหรือมีเพศสัมพันธ์นอกสมรสกับชาวยิว ทั้งห้ามหญิงชาวเยอรมันที่อายุต่ำกว่า 45 ปีรับทำงานในครัวเรือนชาวยิว และกฎหมายว่าด้วยความเป็นพลเมืองไรช์ (Reich citizenship) ซึ่งบัญญัติว่า ผู้มีสายเลือดเยอรมันหรือสายเลือดที่เกี่ยวข้องเท่านั้นจึงจะเป็นพลเมืองไรช์ ส่วนคนที่เหลือจัดเป็น "พสกนิกรของรัฐ" (state subject) โดยไม่มีสิทธิพลเมือง ต่อมาในวันที่ 14 พฤศจิกายน ค.ศ. 1935 มีการออกกฤษฎีกาเพิ่มเติมเพื่อกำหนดนิยามว่า ใครบ้างที่เป็นชาวยิว วันเดียวกันนั้น กฎหมายว่าด้วยความเป็นพลเมืองไรช์ก็เริ่มใช้บังคับ ครั้นวันที่ 26 พฤศจิกายน ค.ศ. 1935 มีการขยายเนื้อหากฎหมายเหล่านี้เพื่อให้ครอบคลุมชาวโรมานีและชาวแอฟริกันเยอรมัน อนึ่ง กฤษฎีกาเพิ่มเติมฉบับดังกล่าวยังนิยามชาวยิปซีว่า เป็น "ศัตรูของรัฐที่มีเชื้อชาติเป็นพื้นฐาน" (enemies of the race-based state) ซึ่งเป็นประเภทเดียวกับชาวยิว

เพราะความกังวลด้านนโยบายต่างประเทศ การบีฑาชาวยิวตามกฎหมายทั้งสองฉบับจึงมิได้เริ่มต้นจนกระทั่งเสร็จสิ้นการจัดโอลิมปิกฤดูร้อน 1936 ในกรุงเบอร์ลินแล้ว หลังยึดอำนาจการปกครองไว้ได้ใน ค.ศ. 1933 พรรคนาซีก็เริ่มดำเนินนโยบายของตน ซึ่งรวมถึงการจัดตั้ง "ประชาคม" (people's community) โดยมีเชื้อชาติเป็นพื้นฐาน อดอล์ฟ ฮิตเลอร์ ผู้เป็นทั้งนายกรัฐมนตรีและประมุข (Führer) ได้ประกาศคว่ำบาตรกิจการของชาวยิวทั่วประเทศเมื่อวันที่ 1 เมษายน ค.ศ. 1933 และตรากฎหมายฟื้นฟูราชการวิชาชีพ (Law for the Restoration of the Professional Civil Service) เมื่อวันที่ 7 เมษายน ค.ศ. 1933 เพื่อห้ามผู้มิใช่อารยันรับราชการหรือประกอบวิชาชีพทางนิติศาสตร์ หนังสือซึ่งมองว่า "ไม่เป็นเยอรมัน" (un-German) เป็นต้นว่า บรรดาที่ชาวยิวเป็นผู้แต่งนั้น ก็สั่งให้เผาทำลายทั่วประเทศในวันที่ 10 พฤษภาคม ค.ศ. 1933 ทั้งมีการกลั่นแกล้งรังแกพลเมืองยิวอย่างหนักหน่วง มีการปราบปรามอย่างแข็งขัน ปลดความเป็นพลเมืองและสิทธิพลเมือง จนที่สุดก็กำจัดชาวยิวออกจากสังคมเยอรมันโดยสิ้นเชิง

กฎหมายเนือร์นแบร์คนี้มีผลให้ชุมชนชาวยิวอ่อนแอลงทั้งทางเศรษฐกิจและสังคม ผู้ใดถูกตัดสินว่า ฝ่าฝืนข้อห้ามเรื่องสมรส ก็ถูกจำคุก และเมื่อจำคุกครบกำหนดแล้ว ภายหลังวันที่ 8 มีนาคม ค.ศ. 1938 ก็ถูกตำรวจเกสตาโพ (Gestapo) จับกุมอีกรอบ แล้วส่งไปยังค่ายกักกันนาซี ผู้มิใช่ชาวยิวจึงพากันเลิกสุงสิงกับชาวยิว ไม่จับจ่ายที่ร้านค้าซึ่งชาวยิวเป็นเจ้าของ พอขาดลูกค้า ร้านค้าเหล่านั้นส่วนใหญ่ก็จำต้องปิดตัวลง นอกจากนี้ เมื่อมีการห้ามชาวยิวรับราชการหรือประกอบวิชาชีพเกี่ยวกับราชการ เช่น แพทย์ และครู บรรดาเจ้าของกิจการและผู้ประกอบวิชาชีพดังกล่าวก็จำต้องรับทำงานกุลี ครั้นจะอพยพออกนอกประเทศก็เป็นปัญหา เพราะมีกำหนดว่า ชาวยิวจะย้ายออกนอกประเทศ ต้องชำระภาษีเป็นเงินร้อยละ 90 ของทรัพย์สินตน แต่ชาวยิวที่มีกำลังพอจะจ่ายภาษีได้ก็แทบจะหาประเทศที่ยินดีรับพวกตนไว้ไม่ได้เลย เมื่อปรากฏว่า แผนการเนรเทศหมู่ เช่น แผนมาดากัสการ์ นั้นล้มเหลว รัฐบาลเยอรมันจึงกวาดล้างหมู่ชาวยิวในยุโรปแทน โดยลงมือเมื่อกลาง ค.ศ. 1941
# อย่ามาหลอกหลอนฉันอีก
อย่ามาหลอกหลอนฉันอีก เป็นซิงเกิลเปิดตัววงของ GHOST ที่ประกอบด้วยอดีตสมาชิก 3 คนของเอบีนอร์มัล (โอ่ง เก่ง และหนืด) มาก่อตั้งวงใหม่พร้อมด้วยเอก Sleeping Sheep ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 27 มกราคม พ.ศ. 2560 ในร้านค้าไอทูนส์"อย่ามาหลอกหลอนฉันอีก" จากศิลปิน 'Ghost' ฟังได้แล้ววันนี้ที่ Apple Music #HearItHereFirst #ฟังก่อนใครฟังที่นี่ @Apple Music #GhostBand #MeRecordslabel

หลังจากปล่อยเพลง อย่ามาหลอกหลอนฉันอีก ในร้านค้าไอทูนส์ ก็ได้ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ที่มีคนดาวน์โหลดมากที่สุด หลังจากปล่อยเพลงมาได้ไม่ถึง 24 ชั่วโมงขอบคุณทุกคนที่สนับสนุนวง "GHOST" วงใหม่ของค่าย ME Records ปล่อยเพลงได้ไม่ถึง 24 ชม. ก็ขึ้นอันดับ 1 บนชาร์ตดาวน์โหลดของ Apple itunes ได้ 🙏🙏🙏✨ ขอบคุณอีกครั้งครับ #merecordslabel #muzikmove

ส่วน Music Video นี้เผยแพร่ครั้งแรกในวันที่ 1 กุมภาพันธ์ พ.ศ. 2560 ทาง LINE TV และ 9 กุมภาพันธ์ พ.ศ. 2560 ทางยูทูปแซลแนลของมีเรคคอร์ดส

ผู้มีส่วนร่วมทำเพลง
GHOST 
 สุทธิเทพ สัตนาโค (เอก) - ร้องนำ
 นที แสนทวี (เก่ง) – เบส โปรดิวเซอร์
 วิสารท กุลศิริ (โอ่ง) – กีต้าร์ โปรดิวเซอร์
 สิทธิพันธุ์ บุญจันทร์ (หนีด) – กลอง

ผู้มีส่วนร่วมอื่น ๆ
 ฟองเบียร์ (ปฏิเวธ อุทัยเฉลิม) – เนื้อร้อง ทำนอง
 จักริน จูประเสริฐ (ต้น Silly Fools) – มิกซ์เพลง

ชาร์ต
เพลง "อย่ามาหลอกหลอนฉันอีก" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์
ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ต  1 มิวสิกวีคลี เอเชียท็อป 30 ซิงเกิลชาร์ต ไทยแลนด์ 29
# สามารถ ม่วงศิริ
พลตำรวจตรี นายแพทย์ สามารถ ม่วงศิริ (เกิด 10 กรกฎาคม พ.ศ. 2512) เป็นอดีตนักการเมืองและข้าราชการตำรวจชาวไทย ตำแหน่งรองนายแพทย์ใหญ่ (สบ 7) โรงพยาบาลตำรวจ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์

 ประวัติ 
สามารถ เกิดเมื่อวันที่ 10 กรกฎาคม พ.ศ. 2512 เป็นบุตรนายประเสริฐ ม่วงศิริ อดีตสมาชิกสภาผู้แทนราษฎรกรุงเทพมหานคร กับนางรัตนา ม่วงศิริ และเป็นพี่ชายนายสากล ม่วงศิริ และนายสารัช ม่วงศิริ สมาชิกสภากรุงเทพมหานคร

สำเร็จการศึกษาระดับประถมศึกษาตอนต้น จากโรงเรียนป้วยฮั้วกงฮัก ระดับประถมศึกษาตอนปลาย จากโรงเรียนวัดหนัง ระดับมัธยมศึกษา จากโรงเรียนสวนกุหลาบวิทยาลัย ระดับปริญญาตรี แพทยศาสตรบัณฑิต จากมหาวิทยาลัยเชียงใหม่

 ประกาศนียบัตร วิทยาศาสตร์การแพทย์คลินิก มหาวิทยาลัยมหิดล
 วุฒิบัตร ศัลยศาสตร์ออร์โธปิดิกส์ โรงพยาบาลตำรวจ
 Visiting fellow in Hip and Knee Service, Hospital for Special Surgery, New York, U.S.
 แพทย์เวชศาสตร์การบิน สถาบันเวชศาสตร์การบิน กองทัพอากาศ
 การบริหารงานตำรวจชั้นสูง รุ่นที่ 40 วิทยาลัยการตำรวจ
 การเมืองการปกครองในระบอบประชาธิปไตยสำหรับนักบริหารระดับสูง รุ่นที่ 20 สถาบันพระปกเกล้า

 การทำงาน 
 นายแพทย์ทั่วไป โรงพยาบาลกลาง กรมราชทัณฑ์ 
 นายแพทย์ศัลยศาสตร์ออร์โธปิดิกส์ โรงพยาบาลตำรวจ
 นายแพทย์ผู้เชี่ยวชาญโรคข้อเข่าและข้อสะโพก
 กรรมการชมรมศัลยแพทย์ข้อเข่าข้อสะโพก แห่งประเทศไทย
 หัวหน้าศูนย์ส่งกลับและรถพยาบาล โรงพยาบาลตำรวจ
 ประธานศูนย์ความเป็นเลิศการลำเลียงผู้ป่วยทางอากาศ โรงพยาบาลตำรวจ
 หัวหน้าทีมปฏิบัติการ โรงพยาบาลตำรวจ ภารกิจช่วยเหลือทีมฟุตบอลหมูป่า จ.เชียงราย

 งานการเมือง 
สามารถได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2554 สังกัดพรรคประชาธิปัตย์ โดยเอาชนะ วัน อยู่บำรุง จากพรรคเพื่อไทยไปได้ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกสังกัดพรรคประชาธิปัตย์เช่นเดิม แต่ไม่ได้รับเลือก

 สมาชิกสภาผู้แทนราษฎร 
สามารถ ม่วงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓๒๖, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๗๕, ๓ ธันวาคม ๒๕๕๕
# ประเทศบาห์เรนในเอเชียนเกมส์ฤดูหนาว 2017
ประเทศบาห์เรน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  

จำนวนผู้เข้าแข่งขัน
กีฬา ชาย หญิง รวม25px|alt=Pictogram. ฮอกกี้น้ำแข็ง 101 รวม  00

กีฬาฮอกกี้น้ำแข็ง

นักกีฬาฮอกกี้น้ำแข็งของประเทศบาห์เรนมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2

ประเภททีมชาย

กลุ่มเอ
# ประเทศกาตาร์ในเอเชียนเกมส์ฤดูหนาว 2017
ประเทศกาตาร์ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  

จำนวนผู้เข้าแข่งขัน
นักกีฬาประเทศกาตาร์มีคุณสมบัติเข้าแข่งขันรายการดังต่อไปนี้
กีฬา ชาย หญิง รวม25px|alt=Pictogram. เคอร์ลิง  00025px|alt=Pictogram. วิ่งสเกตลู่สั้น  00025px|alt=Pictogram. ฮอกกี้น้ำแข็ง  000 รวม  00

กีฬาเคอร์ลิง

นักกีฬาเคอร์ลิงของประเทศกาตาร์มีคุณสมบัติเข้าแข่งขันรายการกีฬาเคอร์ลิงประเภททีมชาย และประเภททีมหญิง
ประเภททีมชาย

รอบพบกันหมด

รอบที่ 1
18 กุมภาพันธ์ พ.ศ. 2560, 9:00 (7:00 เวลาไทย)

รอบที่ 218 กุมภาพันธ์ พ.ศ. 2560, 18:00 (16:00 เวลาไทย)

รอบที่ 4
20 กุมภาพันธ์ พ.ศ. 2560, 13:30 (11:30 เวลาไทย)

รอบที่ 521 กุมภาพันธ์ พ.ศ. 2560, 9:00 (7:00 เวลาไทย)

รอบที่ 6
21 กุมภาพันธ์ พ.ศ. 2560, 18:00 (16:00 เวลาไทย)

ประเภททีมหญิง

รอบพบกันหมด

รอบที่ 118 กุมภาพันธ์ พ.ศ. 2560, 13:30 (11:30 เวลาไทย)

รอบที่ 2
19 กุมภาพันธ์ พ.ศ. 2560, 9:00 (7:00 เวลาไทย)

รอบที่ 320 กุมภาพันธ์ พ.ศ. 2560, 9:00 (7:00 เวลาไทย)

รอบที่ 4
''21 กุมภาพันธ์ พ.ศ. 2560, 18:00 (16:00 เวลาไทย)

กีฬาวิ่งสเกตลู่สั้น

นักกีฬาวิ่งสเกตลู่สั้นของประเทศกาตาร์มีคุณสมบัติเข้าแข่งขันรายการกีฬาวิ่งสเกตลู่สั้นประเภทชาย 
ประเภทชาย

กีฬาฮอกกี้น้ำแข็ง

นักกีฬาฮอกกี้น้ำแข็งของประเทศกาตาร์มีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2

ประเภททีมชาย

กลุ่มเอ
# ทางหลวงแผ่นดินญี่ปุ่นหมายเลข 1
ทางหลวงแผ่นดินหมายเลข 1  ของประเทศญี่ปุ่น เป็นทางหลวงสายสำคัญบนเกาะฮนชู เชื่อมระหว่างเขตชูโอของโตเกียว ในภูมิภาคคันโต กับนครโอซากะ จังหวัดโอซากะ ในภูมิภาคคันไซ ตัวถนนทอดผ่านไปบนภูมิภาคชูบุ ถนนเส้นนี้มาจากเส้นทางตะวันตกถนนโทไกโดเดิม ที่เชื่อมจากโตเกียวไปยังเกียวโต และถนนเกียวไกโดเดิม ที่ไปยังโอซากะ โดยช่วงระหว่างโตเกียวถึงจังหวัดไอจิ ถูกขนาบด้วยทางด่วนโทเม จากจุดนั้นถึงจังหวัดมิเอะ ถูกขนาบด้วยทางด่วนฮิงาชิเมฮัง และจากจังหวัดชิงะถึงโอซากะ ถูกขนาบด้วยทางด่วนเมชิง ทางหลวงสายนี้มีระยะทางรวม 565.4 กิโลเมตร ที่ปลายฝั่งตะวันออกในนิฮมบาชิ เขตชูโอ โตเกียว ทางหลวงนี้บรรจบกับทางหลวงแผ่นดินหมายเลข 4, 6, 14, 15, 17 และ 20 ที่ปลายฝั่งตะวันตกในอูเมดะ เขตคิตะ โอซากะ เชื่อมต่อกับทางหลวงแผ่นดินหมายเลข 2, 25, 26 และทางหลวงอื่น ๆ

ทางหลวงแผ่นดินหมายเลข 1 นั้นเชื่อมโตเกียวกับเมืองหลักของจังหวัดที่สำคัญ ได้แก่ โยโกฮามะ (จังหวัดคานางาวะ) ชิซูโอกะ นาโงยะ (จังหวัดไอจิ) โอตสึ (จังหวัดชิงะ) เกียวโต และโอซากะ

 ข้อมูลถนน 
 ความยาว: 565.4 กิโลเมตร (351.3 ไมล์)
 จุดกำเนิด: นิฮมบาชิ เขตชูโอ โตเกียว (จุดกำเนิดของทางหลวงแผ่นดินหมายเลข 4, 6, 14, 15, 17 และ 20)
 ปลายทาง: อูเมดะ เขตคิตะ โอซากะ (สิ้นสุด ณ จุดกำเนิดของทางหลวงแผ่นดินหมายเลข 2, 26, 163 และ 165 และปลายทางของทางหลวงแผ่นดินหมายเลข 25 และ 176)
 เมืองใหญ่: คาวาซากิ โยโกฮามะ โอดาวาระ นูมาซุ ชิซูโอกะ ฮามามัตสึ นาโงยะ ยกกาอิจิ โอตสึ เกียวโต และโอซากะ

 ประวัติศาสตร์ 
 4 ธันวาคม 2495: เป็นทางหลวงระดับแรกหมายเลข 1 (จากโตเกียวถึงโอซากะ)
 1 เมษายน 2508: เป็นทางหลวงทั่วไปหมายเลข 1 (จากโตเกียวถึงโอซากะ)

 ส่วนที่ทับซ้อนกัน 
 ในชูโอ: ทางหลวงแผ่นดินหมายเลข 15
 จากจุดกำเนิดถึงเขตชิโยดะ (สี่แยกซากูราดะมง) : ทางหลวงแผ่นดินหมายเลข 20
 ในนครโยโกฮามะ จากสี่แยกทากาชิมะโจ ถึงสี่แยกฮามามัตสึโจ: ทางหลวงแผ่นดินหมายเลข 16
 จากนครโอดาวาระ ถึงเมืองฮาโกเนะ (สี่แยกมิยาโนชิตะ) : ทางหลวงแผ่นดินหมายเลข 138
 จากนครฮามามัตสึ (สี่แยกชิโนฮาระ) ถึง นครโคไซ (ทางแยกต่างระดับโอกูราโดะ) : ทางหลวงแผ่นดินหมายเลข 42

 ระเบียงภาพ
# เรซิเดนต์อีวิล ซีโร่
เรซิเดนต์อีวิล ซีโร่, หรือที่รู้จักในญี่ปุ่นในชื่อ ไบโอฮาซาร์ด 0, เป็นวิดีโอเกมแนวสยองขวัญเอาชีวิตรอด ที่ออกแบบโดย ชินจิ มิคามิ และพัฒนาโดยแคปคอม เป็นวิดีโอเกมลำดับที่หกในเกมชุดเรซิเดนต์อีวิล  ตัวเกมออกจำหน่ายทั่วโลกในวันที่ 12 พฤศจิกายน ค.ศ. 2002 โดยเนื้อเรื่องจะเล่าเหตุการณ์ก่อนที่ภาคแรคที่หน่วย S.T.A.R.S. จะเข้าไปในคฤหาสน์ โดยเราจะได้เล่นเป็น Rebecca Chambers เจ้าหน้าที่หน่วย S.T.A.R.S. และนักโทษ Billy Coen

ในปี ค.ศ. 2016 เรซิเดนต์อีวิล ซีโร่ ได้มีการทำฉบับรีเมคในชื่อ เรซิเดนต์อีวิล ซีโร่ เอชดี โดยวางขายในวันที่ 22 มกราคม 2016 โดยขายแบบคอลแลคชั่นคู่กับ เรซิเดนต์อีวิล 1 เอชดี
# หุ่นฟาง
หุ่นฟาง  เป็นการให้เหตุผลแบบที่พบได้ทั่วไปและเป็นเหตุผลวิบัติอรูปนัยที่ยึดการให้ความประทับใจว่าได้โต้แย้งเหตุผลของอีกฝ่าย แต่ที่จริงโต้แย้งการให้เหตุผลที่อีกฝ่ายมิได้เสนอ ผู้ที่ใช้เหตุผลวิบัตินี้กล่าวได้ว่า "โจมตีหุ่นฟาง" (attacking a straw man)

การให้เหตุผลหุ่นฟางตรงแบบสร้างภาพลวงว่าได้โต้แย้งหรือเอาชนะญัตติของอีกฝ่ายอย่างเบ็ดเสร็จผ่านการลอบสับเปลี่ยนญัตตินั้นด้วยญัตติอื่น เรียก "ตั้งหุ่นฟาง" (stand up a straw man) แล้วก็โต้แย้งการให้เหตุผลเท็จนั้น เรียก "ล้มหุ่นฟาง" (knock down a straw man) แทนญัตติแท้จริงของอีกฝ่าย

มีการใช้เทคนิคนี้มาตลอดประวัติศาสตร์ในการโต้วาที โดยเฉพาะอย่างยิ่งเกี่ยวกับประเด็นที่มีอารมณ์รุนแรงสูง ซึ่งมีการให้คุณค่า "การสัประยุทธ์" ที่ดุเดือดน่าสนุกสนานและการพิชิต "ศัตรู" มากกว่าการคิดวิเคราะห์หรือทำความเข้าใจประเด็นทั้งสองฝ่าย

 ตัวอย่าง 
มักหยิบยกการให้เหตุผลหุ่นฟางในการโต้วาทีสาธารณะอย่างการโต้วาทีห้ามเครื่องดื่มแอลกอฮอล์ (ที่สมมติขึ้น) ดังนี้

ก: เราควรผ่อนปรนกฎหมายห้ามเบียร์
ข: ไม่ สังคมไหนที่เข้าถึงสิ่งมึนเมาโดยไม่หวงห้ามล้วนเสียจริยธรรมการทำงานและมีไว้เฉพาะเพื่อความพึงพอใจเฉพาะหน้าทั้งนั้น

ข้อเสนอเดิมคือให้ผ่อนปรนกฎหมายห้ามเบียร์ แต่ ข ตีความผิด/นำเสนอผิดข้อเสนอนี้โดยสนองตอบข้อเสนอดังกล่าวราวกับประโยค "เราควรมีการเข้าถึงสิ่งมึนเมาโดยไม่หวงห้าม" ดังนี้เป็นเหตุผลวิบัติเพราะ ก มิได้สนับสนุนการอนุญาตการเข้าถึงสารมึนเมาโดยไม่หวงห้ามดังกล่าว

หรืออีกตัวอย่างหนึ่ง

ก: ควรยกเลิกระเบียบการแต่งกายของโรงเรียนและมหาวิทยาลัย
ข: ไม่ ประเดี๋ยวก็มีคนแก้ผ้ามาเรียน

จากตัวอย่างนี้ ข ตีความผิด/นำเสนอผิดเช่นเดียวกัน
# กุมภาพันธ์ พ.ศ. 2560
กุมภาพันธ์ พ.ศ. 2560 เป็นเดือนที่ 2 ของปี พ.ศ. 2560 วันแรกของเดือนเป็นวันพุธ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# ทางหลวงแผ่นดินญี่ปุ่นหมายเลข 2
ทางหลวงแผ่นดินหมายเลข 2 ของประเทศญี่ปุ่น คือ ทางหลวงขนาดใหญ่บนเกาะฮนชูและคีวชู ถนนเส้นนี้มาจากเส้นทางตะวันตกถนนซันโยโดะเดิม ถนนเส้นนี้เชื่อมจากนครโอซากะ จังหวัดโอซากะ ไปยังนครคิตะกีวชู จังหวัดฟูกูโอกะ ผ่านอนุภูมิภาคซันโย โดยช่วงระหว่างจังหวัดเฮียวโงะถึงจังหวัดยามางูจิ ถูกขนาบด้วยทางด่วนซังโย ผ่านช่องแคบคัมมงทางอุโมงค์คัมมง ทางหลวงสายนี้มีระยะทางรวม 533.2 กิโลเมตร ที่ปลายทางในโอซากะ ทางหลวงนี้บรรจบกับทางหลวงแผ่นดินหมายเลข 1 ที่ปลายฝั่งตะวันตกเชื่อมต่อกับทางหลวงหมายเลข 3 และ 10

 ข้อมูลถนน 
ความยาว: 533.2 กิโลเมตร (331.4 ไมล์)
จุดกำเนิด: อูเมดะ เขตคิตะ โอซากะ (ปลายทางของทางหลวงแผ่นดินหมายเลข 1, 25 และ 176 จุดกำเนิดของทางหลวงแผ่นดินหมายเลข 26, 163 และ 165)
ปลายทาง: เขตโมจิ คิตะกีวชู (สิ้นสุด ณ จุดกำเนิดของทางหลวงหมายเลข 3 และ 10)
เมืองใหญ่: โคเบะ ฮิเมจิ โอกายามะ คูราชิกิ ฟูกูยามะ ฮิโรชิมะ อิวากูนิ และชิโมโนเซกิ

 ประวัติศาสตร์ 
4 ธันวาคม 2495: เป็นทางหลวงแผ่นดินระดับแรกหมายเลข 2 (จากโอซากะถึงคิตะกีวชู)
1 เมษายน 2508: เป็นทางหลวงแผ่นดินทั่วไปหมายเลข 2 (จากโอซากะถึงคิตะกีวชู)

 ส่วนที่ทับซ้อนกัน 
จากนิชิโนมิยะ (สี่แยกฟูดาบาซูจิ) ถึงโคเบะ (สี่แยกซันโนมิยะตะวันออก): ทางหลวงแผ่นดินหมายเลข 171
จากโคเบะ (สี่แยกฮิงาชิชิริอิเกะ) ถึงอากาชิ (สี่แยกคาริงูจิ): ทางหลวงแผ่นดินหมายเลข 28
จากโคเบะ (สี่แยกฮิงาชิชิริอิเกะ) ถึงอากาชิ (สี่แยกโคกูโบะ): ทางหลวงแผ่นดินหมายเลข 250
จากฮิเมจิ ถึงเมืองไทชิ (ทางแยกต่างระดับไทชิ-คามิโอตะ): ทางหลวงแผ่นดินหมายเลข 29
# ไฮโดรเจนโลหะ
ไฮโดรเจนโลหะ  เป็นสสารสถานะเสื่อมชนิดหนึ่ง เป็นไฮโดรเจนเฟส (phase) หนึ่งซึ่งประพฤติตนเป็นตัวนำไฟฟ้า เฟสนี้เคยมีการทำนายทางทฤษฎีโดยยูจีน วิกเนอร์ (Eugene Wigner) และฮิลลาร์ด เบล ฮันติงตัน (Hillard Bell Huntington) ใน ค.ศ. 1935 

ที่ความดันและอุณหภูมิสูง ไฮโดรเจนโลหะอาจอยู่เป็นของเหลวมิใช่ของแข็ง และคาดว่ามีอยู่ปริมาณมากในด้านในที่มีความโน้มถ่วงสูงของดาวพฤหัสบดี ดาวเสาร์และดาวเคราะห์นอกระบบสุริยะอื่น

ในเดือนตุลาคม ค.ศ. 2016 มีการอ้างว่าสังเกตไฮโดรเจนโลหะในห้องปฏิบัติการ ณ ความดันประมาณ 495 จิกะปาสคาล จนถึงเดือนมกราคม ค.ศ. 2017 ยังไม่มีการทำซ้ำการค้นพบดังกล่าวได้ มีรายงานการสังเกตบางครั้งเข้าได้กับพฤติกรรมโลหะ เช่น การสังเกตเฟสใหม่บางเฟสของไฮโดรเจนแข็งภายใต้ภาวะเสถียรที่มีรายงาน และในดิวทีเรียมของเหลวแน่น การเปลี่ยนแปลงฉนวนไฟฟ้าสู่ตัวนำไฟฟ้าที่เข้าได้กับการเพิ่มสภาพสะท้อนแสง
# วิม อันเดอรีเซิน จูเนียร์
เคราร์ดึส วิลเลม "วิม" อันเดอรีเซิน จูเนียร์ (2 กันยายน พ.ศ. 2474 – 27 มกราคม พ.ศ. 2560) เป็นนักฟุตบอลชาวดัตช์ ผู้ซึ่งเล่นให้กับอาเอฟเซ อายักซ์ในตำแหน่งกองหลัง ตั้งแต่ปี พ.ศ. 2494 จนถึง พ.ศ. 2504 โดยลงเล่นไป 177 นัด ภายหลังได้ย้ายไปร่วมทีมฮอลแลนด์ สปอร์ต

อันเดอรีเซินเกิดในอัมสเตอร์ดัม เป็นลูกชายของวิม อันเดอรีเซิน (พ.ศ. 2446 – พ.ศ. 2487) อันเดอรีเซินเสียชีวิตเมื่อวันที่ 27 มกราคม พ.ศ. 2560 อายุ 85 ปี
# เรซิเดนต์อีวิล 5
เรซิเดนต์อีวิล 5 (หรือที่รู้จักในญี่ปุ่นในชื่อ ) เป็นวิดีโอเกมยิงมุมมองบุคคลที่สามแนวสยองขวัญเอาชีวิตรอดที่พัฒนาและจัดจำหน่ายโดยแคปคอมใน ค.ศ. 2009 เป็นภาคหลักในชุดเกม เรซิเดนต์อีวิล วางจำหน่ายสำหรับเพลย์สเตชัน 3 และเอกซ์บอกซ์ 360 ในเดือนมีนาคม ค.ศ. 2009 และสำหรับไมโครซอฟท์ วินโดวส์ ในเดือนกันยายน ค.ศ. 2009 ตัวเกมวางจำหน่ายอีกครั้งสำหรับเพลย์สเตชัน 4 และเอกซ์บอกซ์วันในเดือนมิถุนายน 2016

รูปแบบการเล่นของ เรซิเดนต์อีวิล 5 จะคล้ายกับภาคที่แล้ว แม้ว่าจะเป็นเกมแรกในชุดเกมที่ออกแบบมาเพื่อการเล่นเกมแบบร่วมมือระหว่างผู้เล่นสองคน นอกจากนี้ยังได้รับการพิจารณาว่าเป็นเกมแรกในชุดเกมหลักที่แยกตัวออกจากแนวสยองขวัญเอาชีวิตรอด โดยนักวิจารณ์กล่าวว่าเกมนี้มีความคล้ายคลึงกับเกมแอ็คชันมากกว่า มีการใช้การจับภาพการเคลื่อนไหวสำหรับฉากคัตซีน และเป็นวิดีโอเกมเกมแรกที่ใช้ระบบกล้องเสมือนจริง ทีมงานหลายคนจาก เรซิเดนต์อีวิล เดิมได้ทำงานเกี่ยวกับ เรซิเดนต์อีวิล 5 เวอร์ชันไมโครซอฟท์ วินโดวส์ซึ่งได้รับการพัฒนาโดย Mercenary Technology

เรซิเดนต์อีวิล 5 ได้รับกระแสตอบรับในเชิงบวก แม้จะมีคำวิจารณ์เกี่ยวกับรูปแบบการควบคุมของเกม ตัวเกมได้รับการร้องเรียนเรื่องการเหยียดเชื้อชาติ แม้ว่าการสืบสวนโดยคณะกรรมการจัดประเภทภาพยนตร์แห่งอังกฤษจะพบว่าข้อร้องเรียนดังกล่าวไม่มีมูลความจริง เมื่อรวมตัวเกมเวอร์ชันต้นฉบับ เวอร์ชันพิเศษและเวอร์ชันรีมาสเตอร์ ตัวเกมทำยอดขายได้ 13.5 ล้านชุดในเดือนธันวาคม 2022 ทำให้เป็นเกมที่ขายดีที่สุดของแฟรนไชส์ เรซิเดนต์อีวิล และเกมเวอร์ชันต้นฉบับยังคงเป็นเกมที่ขายดีที่สุดของแคปคอมจนกระทั่งการมาถึงของเกม มอนสเตอร์ฮันเตอร์: เวิร์ล ในเดือนมีนาคม 2018 เกมภาคต่อ เรซิเดนต์อีวิล 6 วางจำหน่ายใน ค.ศ. 2012